smcproject/ml-wiki-sentences huggingface dataset:
പുറത്തേക്കുള്ള കണ്ണികൾ Donald Bradman എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഡൊണാൾഡ് ബ്രാഡ്‌മാൻ : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
ഡൊണാൾഡ് ബ്രാഡ്‌മാൻ : കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ് ആർക്കൈവിൽ നിന്ന്.
ബ്രാഡ്മാൻ മ്യൂസിയത്തിന്റെ വിലാസം.
Archived 2016-03-27 at the Wayback Machine ബ്രാഡ്മാൻ ഡിജിറ്റൽ ലൈബ്രറി Archived 2004-03-07 at the Wayback Machine —സ്റ്റേറ്റ് ലൈബ്രറി ഓസ്ട്രേലിയ ദി ബ്രാഡ്മാൻട്രെയിൽ Archived 2007-07-08 at the Wayback Machine ഡോൺ ബ്രാഡ്മാന്റെ ഓസ്ട്രേലിയൻ ചിത്രങ്ങൾ Archived 2012-02-21 at the Wayback Machine 1930ലെ ബ്രാഡ്മാനുമായുള്ള അഭിമുഖം
ഡൊറോത്തി മുൻയനേസ ഇംഗ്ലീഷ് വിലാസം https://ml.wikipedia.org/wiki/Doroth%C3%A9e_Munyaneza
ഒരു ബ്രിട്ടീഷ്- റുവാണ്ടൻ ഗായികയും നടിയും നർത്തകിയും നൃത്തസംവിധായകയുമാണ് ഡൊറോത്തി മുൻയനേസ (ജനനം 1982).
റുവാണ്ടൻ വംശഹത്യയെ കുറിച്ച് രണ്ട് പെർഫോമൻസ് ചിത്രങ്ങൾ സമേദി ഡെറ്റന്റേയും അൺവാണ്ടഡും അവർ നിർമ്മിച്ചിട്ടുണ്ട്.
റുവാണ്ടയിലെ കിഗാലിയിലാണ് മുൻനേസ ജനിച്ചത്.
അവരുടെ അച്ഛൻ ഒരു പാസ്റ്ററും അമ്മ ഒരു പത്രപ്രവർത്തകയുമാണ്.
മുനിയേസയ്ക്ക് 12 വയസ്സുള്ളപ്പോൾ റുവാണ്ടൻ വംശഹത്യയ്ക്കിടെ മുനിയേസയും കുടുംബവും കിഗാലി വിട്ടു.
അവരുടെ അമ്മ ഒരു സർക്കാരിതര സ്ഥാപനത്തിൽ ജോലി ചെയ്തു.
അതിനാൽ കുടുംബത്തെ സുരക്ഷിതമായി ലണ്ടനിലേക്ക് കൊണ്ടുപോകാൻ കഴിഞ്ഞു.
അവിടെ അവർ Lycée Français Charles de Gaulle യിൽ പഠിച്ചു.
പഠിക്കുന്നതിനിടയിൽ, കുടിയേറ്റ കുട്ടികളെ സമന്വയിപ്പിക്കാൻ സഹായിക്കുന്ന ഒരു ചാരിറ്റിയായ ജോനാസ് ഫൗണ്ടേഷന്റെ സ്ഥാപക ക്രിസ്റ്റീൻ സിഗ്വാർട്ടിനെ അവർ കണ്ടുമുട്ടി.
അവർ സംഗീതത്തിൽ താല്പര്യം കാണിക്കുകയും ജോനാസ് ഫൗണ്ടേഷനിൽ സംഗീതം പഠിക്കുകയും ചെയ്തു.
കാന്റർബറി ക്രൈസ്റ്റ് ചർച്ച് യൂണിവേഴ്‌സിറ്റിയിൽ നിന്ന് സംഗീതവും സാമൂഹിക ശാസ്ത്രവും മുനിയേസ പഠിച്ചു.
അവർ ഇപ്പോൾ ഫ്രാൻസിലെ മാർസെയിൽ താമസിക്കുന്നു.
റുവാണ്ടൻ വംശഹത്യയുടെ വിഷയത്തെക്കുറിച്ചുള്ള ഡോക്യുമെന്ററികൾ പ്രത്യേകിച്ച് ഡെനിസ് മുക്‌വെഗെയുടെ പ്രവർത്തനത്തെക്കുറിച്ചുള്ള തിയറി മിഷേലിന്റെ ഡോക്യുമെന്ററി കണ്ടതിന് ശേഷമാണ് മുനിയേസയെ പ്രചോദിപ്പിച്ചത്.
ഹോട്ടൽ റുവാണ്ട സിനിമയുടെ സൗണ്ട് ട്രാക്കിൽ മുൻനേസ പ്രവർത്തിച്ചു.
ഗായികയായും കഥാകാരിയായും സിനിമയ്ക്ക് വേണ്ടി തുടങ്ങിയ അവർ പിന്നീട് റുവാണ്ടയിൽ കുട്ടിക്കാലത്ത് നൃത്തം ചെയ്തതിന് സമാനമായ രീതിയിൽ നൃത്തം ചെയ്യാൻ തുടങ്ങി.
അവർ ഫ്രാൻസ്വാ വെറെറ്റ് [fr], റോബിൻ ഓർലിൻ, റാച്ചിഡ് ഔരംഡെയ്ൻ [fr], നാൻ ഗോൾഡിൻ, മാർക്ക് ടോംപ്കിൻസ്, കോ മുറോബുഷി, അലൈൻ ബഫാർഡ് [fr] എന്നിവരോടൊപ്പം പ്രവർത്തിച്ചു.
ഒരു ഗായിക എന്ന നിലയിൽ, മാർട്ടിൻ റസ്സൽ നിർമ്മിച്ച തന്റെ ആദ്യ സോളോ ആൽബം 2010-ൽ പുറത്തിറക്കി.
2012-ൽ, അവർ ബ്രിട്ടീഷ് സംഗീതസംവിധായകനായ ജെയിംസ് സെയ്‌മോർ ബ്രെറ്റുമായി സഹകരിച്ച് എർത്ത് സോംഗ്സ് എന്ന ആൽബം നിർമ്മിച്ചു.
2013-ൽ, ഫ്രാൻസിലെ റെന്നസിൽ റാച്ചിഡ് ഔരംഡേന്റെ ഒരു പ്രകടനത്തിൽ അവർ അഭിനയിച്ചു.
പ്രകടനത്തിനിടയിൽ, 1961 ലെ പാരീസ് കൂട്ടക്കൊലയിൽ കൊല്ലപ്പെട്ട അൾജീരിയക്കാരുടെ പേരുകൾ അവർ ഉച്ചരിച്ചു.
2014-ൽ, സമേദി ഡെറ്റന്റെ (Saturday relaxation) എന്ന ചിത്രം മുൻനേസ നിർമ്മിച്ചു.
റുവാണ്ടൻ വംശഹത്യ, 100 ദിവസങ്ങൾക്കുള്ളിൽ 800,000 ആളുകൾ എങ്ങനെയാണ് മരിച്ചത്, വംശഹത്യയെക്കുറിച്ചുള്ള അവരുടെ സ്വന്തം അനുഭവം എന്നിവയിൽ ഇത് ശ്രദ്ധ കേന്ദ്രീകരിച്ചു.
ഫ്രാൻസിലെ നിംസിലാണ് ഈ ചിത്രത്തിന്റെ അരങ്ങേറ്റം.
2017-ൽ, റുവാണ്ടൻ വംശഹത്യയെക്കുറിച്ചുള്ള അവരുടെ രണ്ടാമത്തെ ചിത്രമായ അൺവാണ്ടഡ് നിർമ്മിച്ചു.
ഫ്രഞ്ച് സംഗീതസംവിധായകൻ അലൈൻ മാഹെ [fr], മുൻനേസയും വംശഹത്യയെ അതിജീവിച്ചവരും കൂടാതെ കോംഗോ, ചാഡ്, സിറിയ എന്നിവിടങ്ങളിലെ സ്ത്രീകളും മുമ്പ് SFR-യുഗോസ്ലാവിയയുടെ ഭാഗമായിരുന്ന രാജ്യങ്ങളും തമ്മിലുള്ള അഭിമുഖങ്ങളിൽ ശ്രദ്ധ കേന്ദ്രീകരിക്കുന്നതായിരുന്നു ഈ ചിത്രം.
ബലാത്സംഗം ചെയ്യപ്പെട്ട സ്ത്രീകളിലും അവരുടെ ഗർഭം ധരിച്ച കുട്ടികളിലും അനാവശ്യ ശ്രദ്ധ കേന്ദ്രീകരിക്കുന്നു.
2017 ലെ ഫെസ്റ്റിവൽ ഡി അവിഗ്നണിലും കൂടാതെ ഫെസ്റ്റിവൽ ഡി ഓട്ടോംനെ എ പാരീസിലും [fr] മുൻനേസ അൺവാണ്ടഡ് അവതരിപ്പിച്ചു.
കാവാലം ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
ആലപ്പുഴ ജില്ലയിലെ കുട്ടനാട് താലൂക്കിലെ ഒരു ഗ്രാമമാണ് കാവാലം .
ആലപ്പുഴ ജില്ലയുടെയും കോട്ടയം ജില്ലയുടെയും അതിർത്തിയിലാണ് കാവാലം സ്ഥിതിചെയ്യുന്നത്.
ആലപ്പുഴനഗരത്തിൽ‍നിന്ന് 22 കിലോമീറ്റർ അകലെയാണ് കാവാലം സ്ഥിതിചെയ്യുന്നത്.
കോട്ടയം നഗരത്തിൽ നിന്നും 21കിലോമീറ്ററും ചങ്ങനാശേരിയിൽ നിന്ന് 12 കിലോമീറ്ററും സഞ്ചരിച്ചാൽ ഇവിടെയെത്താം.
നീലംപേരൂർ, കൈനടി , ചെറുകര, ഈര , കൈനകരി, കണ്ണാടി, പുളിങ്കുന്ന് ,നാരകത്തറ, വെളിയനാട് എന്നിവയാണ് ചുറ്റുമുള്ള ഗ്രാമങ്ങൾ.
നൂറ്റാണ്ടുകൾ പഴക്കമുള്ള പളളിയറക്കാവ് ദേവീക്ഷേത്രം ഇവിടുത്തെ ഒരു പ്രധാന ആരാധാലയമാണ്.
സെന്റ് ജോസഫ് പള്ളി സെന്റ്തെരേസാസ് പള്ളി ലിസ്യൂ പള്ളി എന്നിവയാണ്കാവാലത്തെ പ്രധാന   ക്രിസ്ത്യൻദേവാലയങ്ങൾ.
പ്രകൃതിരാമണീയമായ ഇവിടെ നിരവധി പുഴകളും പാടങ്ങളും കായൽ നിലങ്ങളുമുണ്ട് നിരവധി മലയാളം തമിഴ് ഹിന്ദി സിനിമകളുടെ ഷൂട്ടിംഗ് ലൊക്കേഷനാണ് കാവാലം സ്ഥലം
പമ്പാനദി വേമ്പനാട് കായലിലേക്ക് ഒഴുകിയെത്തുന്ന പ്രധാന കൈവഴി കളിലൊന്ന് കാവാലം ഗ്രാമത്തിലൂടെയാണ് .
കാവാലം ഗ്രാമത്തെ രണ്ട് കരകളാക്കിയാണ് നദി ഒഴുകുന്നത്.
ഇത് ആർ ബ്ലോക്ക് ഭാഗത്തെത്തി വേമ്പനാട് കായലിൽ സംഗമിക്കുന്നു.
പ്രകൃതിഭംഗി
പമ്പാനദി കാവാലം ഗ്രാമത്തിലൂടെ ഒഴുകി വേമ്പനാട്ടുകായലിൽ ചേരുന്നു.
അതുകൊണ്ട് പ്രകൃതിരമണീയമായ അനേകം പ്രദേശങ്ങൾകൊണ്ട് സമ്പന്നമായ ഗ്രാമമാണ് കാവാലം.
അനേകം സിനിമകൾക്ക് കാവാലം പശ്ചാത്തലമായിട്ടുണ്ട്.
കായലുകളും അവയിലേക്കുള്ള കനാലുകളും നിറഞ്ഞതാണ് കാവാലത്തിന്റെ ഭൂപ്രകൃതി.
കുട്ടനാടിന്റെ വയലേലകളും കനാലുകളിലൂടെയുള്ള വഞ്ചികളും കാവാലത്തെ മനോഹരമാക്കുന്നു.
കേരളത്തിന്റെ സാംസ്കാരിക വൈവിദ്ധ്യത്തിന്റെ ഭാഗമാണ് കാവാലം.
നിരവധി കാവും കുളങ്ങളുമുണ്ടായിരുന്ന പ്രദേശമായിരുന്നു കാവാലം.
കാവും അളവുമുള്ള പ്രദേശം എന്നതിനാൽ കാവാളം എന്ന പേര് രൂപാന്തരപ്പെട്ട് കാവാലം ആയി എന്നാണ് പറയപ്പെടുന്നത്.
പഴയകാലത്ത് വഞ്ചികളിലൂടെയും ബോട്ടുകളിലൂടെയും മാത്രമേ കാവാലത്ത് എത്തിച്ചേരാൻ കഴിയുമായിരുന്നുള്ളു.
എന്നാൽ ഇപ്പോൾ കാവാലം ജങ്കാർ സർവീസ് നടത്തുന്ന കൊണ്ട് കാവാലം ചെറുകര വഴികോട്ടയത്ത് പോകാൻ എളുപ്പമാണ് അതുപോലെതന്നെ കാപാലത്തു നിന്നും എ സി റോഡ് വഴി ചങ്ങനാശ്ശേരി ആലപ്പുഴ എവിടെ പോകാനും എളുപ്പമാർഗം ആലപ്പുഴ ചങ്ങനാശ്ശേരി റോഡ് (AC Road) അതിലെ ഒരു പ്രധാന റോഡാണ് മങ്കൊമ്പ് കാവാലം റോഡ് അതു കൂടാതെ   അഞ്ച് കനാലുകളുടെ സംഗമസ്ഥാനമാണ് കാവാലത്തെ സവിശേഷമാക്കുന്നത്.
ഇത് വളരെ വ്യത്യസ്തമായ ഒരു കാഴ്ച പ്രദാനം ചെയ്യുന്നു.
കായൽ കുത്തി നിലമൊരുക്കുന്ന പ്രവർത്തിക്ക് തുടക്കം കുറിച്ചത് ഇവിടെ നിന്നാണ് ചുണ്ടൻ വള്ളം കളി
കാവാലം ചുണ്ടൻ എന്ന ചുണ്ടൻവള്ളം കാവാലം ഗ്രാമത്തിന്റെയാണ്.
അഞ്ച് തവണ നെഹ്റു ട്രോഫി നേടിയിട്ടുള്ള കാവാലം ചുണ്ടൻ ഇപ്പോൾ മത്സര രംഗത്തില്ല.
1960- ൽ പുറത്തിറങ്ങിയ സിനിമാഗാനമായ "കുട്ടനാടൻ പുഞ്ചയിലെ കൊച്ചുപെണ്ണേ കുയിലാളേ" എന്ന ഗാനത്തിൽ കാവാലം ചുണ്ടനെപ്പറ്റിയുള്ള പരാമർശമുണ്ട്.
കാവാലം ചുണ്ടൻ എന്ന പേരിലും സിനിമയുണ്ട്.
നിരവധി ജലമേളകളിൽ ഈ ചുണ്ടൻ വിജയം നേടിയിട്ടുണ്ട് പ്രധാന വ്യക്തികൾ കാവാലം മാധവപണിക്കർ - നയതന്ത്രജ്ഞൻ, ഭരണകർത്താവ്, ചരിത്രകാരൻ മുരിക്കുമൂട്ടിൽ തൊമ്മൻ ജോസഫ് - കായൽ രാജാവ് കാവാലം നാരായണപ്പണിക്കർ - കവി, നാടകാചാര്യൻ കാവാലം ശ്രീകുമാർ - പാട്ടുകാരൻ ഡോ.കെ അയ്യപ്പപണിക്കർ - കവി മാണ്ഡവപ്പിള്ളി ഇട്ടിരാരിശ മേനോൻ (1745-1805) - രുക്മാംഗത ചരിതം, സന്താന ഗോപാലം ആട്ടക്കഥകളുടെ രചയിതാവ് കാവാലം വിശ്വനാഥപണിക്കർ - സാഹിത്യകാരൻ കാവാലം രംഭ - നാടൻപാട്ട് കലാകാരി കാവാലം ബി.ശ്രീകുമാർ - തകിൽ വാദ്യകലാകാരൻ അവലംബം പുറത്തേയ്ക്കുള്ള കണ്ണികൾ Official website of Alappuzzha District From Kavalam to Kavalam
ഹഫ്സ ബിൻത് ഉമർ ഇബ്ൻ ഖത്വാബ് ഇംഗ്ലീഷ് വിലാസം https://ml.wikipedia.org/wiki/Hafsa_bint_Umar ഈ ലേഖനം ഹഫ്സ ബിൻത് ഉമർ ഇബ്ൻ ഖത്വാബ് എന്ന വിഷയത്തെക്കുറിച്ചുള്ളതാണ്.
നോവലിസ്റ്റ് എന്ന വിഷയത്തെക്കുറിച്ച് അറിയണമെങ്കിൽ, ഹഫ്സ (നോവലിസ്റ്റ്) എന്ന താൾ കാണുക.
ഹഫ്സ ബിൻത് ഉമർ ( അറബി : حفصة بنت عمر‎ ‎ ) മുഹമ്മദ് നബിയുടെ 12 ഭാര്യമാരിൽ ഒരാളും ഇസ്‌ലാമിലെ രണ്ടാമത്തെ ഖലീഫയായിരുന്ന ഉമർ ഇബ്‌ൻ ഖത്വാബിന്റെ മകളും ആയിരുന്നു.
നബിയുടെ ഭാര്യമാരെ മുസ്ലീങ്ങൾ ആദരസൂചകമായി "ഉമ്മുൽ മുഅ്മിനീൻ" (വിശ്വാസികളുടെ മാതാവ്) എന്നാണ് വിളിക്കാറുള്ളത്.
നബിക്ക് പ്രവാചകത്വം ലഭിച്ച അഞ്ചാം വർഷം മക്കയിലായിരുന്നു ജനനം.
ആദ്യം ഹഫ്സയെ വിവാഹം ചെയ്തിരുന്നത് ഖുനൈസ് ഇബ്ൻ ഹുദൈഫ എന്ന ഒരു സഹാബിയായിരുന്നു.
ബദ്ർ, ഉഹ്ദ് യുദ്ധങ്ങളിൽ പങ്കെടുത്തിരുന്ന ഒരു ധീരയോദ്ധാവായിരുന്ന അദ്ദേഹത്തിന് ഉഹ്ദ് യുദ്ധത്തിൽ മുറിവേൽക്കുകയും അത് അദ്ദേഹത്തിന്റെ മരണത്തിന് ഹേതുവാകുകയും ചെയ്തു.
അങ്ങനെ വിധവയായ തന്റെ മകളെ വിവാഹം ചെയ്യാൻ ഉമർ തന്റെ സുഹൃത്തുക്കളായ അബൂബക്കറിനോടും ഉസ്മാനോടും ആവശ്യപ്പെട്ടെങ്കിലും അവർ നിരസിക്കുകയാണുണ്ടായത്.
ഇതേക്കുറിച്ച് നബിയോട് പരാതിപ്പെട്ട ഉമറിനോട് നബി പറഞ്ഞത് "ഹഫ്സക്ക് ഉസ്മാനേക്കാളും ഉസ്മാന് ഹഫ്സയേക്കാളും നല്ല ഇണയെ ലഭിച്ചേക്കാം" എന്നാണ്.
പിന്നീട് മുഹമ്മദ് നബി ഹഫ്സയെ വിവാഹം ചെയ്തു.
അഭ്യസ്ത വിദ്യ
ഇസ്ലാമിന്റെ ആദ്യ കാലത്ത് തന്നെ ശിഫാ അദവിയ്യയിൽ നിന്ന് സാക്ഷരത നേടിയ ഇവർ ഖുർ ആൻ ഹൃദ്ദിസ്ഥമാക്കുകയും അതിന്റെ ലിഖിതവൽക്കരണത്തിൽ സഹായിക്കുകയും ചെയ്തിട്ടുണ്ട്.
ഖുർ ആന്റെ ആദ്യ പ്രതി സൂക്ഷിച്ചുവെച്ചിരുന്നതും ഇവർ തന്നെയായിരുന്നു.
ഖലീഫ ഉസ്മാന്റെ കാലത്ത് ഖുർആൻ ക്രോഡീകരിക്കുമ്പോൾ ഹഫ്സയുടെ കൈവശം ഉണ്ടായിരുന്ന പകർപ്പും ഉപയോഗപ്പെടുത്തിയിരുന്നു.
അറുപതോളം ഹദീസുകൾ നിവേദനം ചെയ്ത ഹഫ്സ, ആയിശയുടെ ഉറ്റ തോഴി കൂടിയായിരുന്നു.
അറുപതാം വയസ്സിൽ മരണപ്പെട്ടു.
സ്രോതസ്സുകൾ ഇസ്ലാം വിജ്ഞാനകോശം (കലിമ) പേ.
870 —Kaderka 06:31, 16 ജൂൺ 2012 (UTC) http://www.witness-pioneer.org/vil/Articles/companion/05_umar_bin_al_khattab.htm അവലംബങ്ങൾ
ഫിജിയിലെ ഇസ്‌ലാം മതം ഈ ലേഖനം ഇപ്പോൾ നിർമ്മാണ പ്രക്രിയയിലാണ്.
ഈ ലേഖനം താൾ അവസാനം തിരുത്തിരിക്കുന്നത് 3 seconds ago Akbarali ( talk | contribs ) ആണ്.
തെക്കൻ ശാന്തസമുദ്രത്തിലെ ഒരു ദ്വീപ് രാജ്യമാണ് ഫിജി.
ഏകദേശം 60,000 മുസ്ലീങ്ങളാണ് ഇവിടെയുള്ളത്.
ഫിജിയിലെ മുസ്ലീങ്ങൾ കൂടുതലും സുന്നി മുസ്ലീങ്ങളാണ്.
ഷിയ , അഹ്മദിയ എന്നീ വിഭാഗങ്ങളിൽ നിന്നുള്ള ന്യൂനപക്ഷവുമുണ്ട്.
1966-ലെ ഫിജി തിരഞ്ഞെടുപ്പിൽ, സുവ ആസ്ഥാനമായുള്ള ഒരു മുസ്ലീം പാർട്ടിയായ മുസ്ലീം പൊളിറ്റിക്കൽ ഫ്രണ്ട് പങ്കെടുത്തു.
നിലവിൽ, ഫിജിയിലുടനീളമുള്ള ഫിജിയൻ മുസ്ലീങ്ങൾക്കായി മുസ്ലീം സ്കൂളുകളിൽ ഉറുദുവും ഉറുദുവൽക്കരിക്കപ്പെട്ട/അറബിവൽക്കരിക്കപ്പെട്ട/പേർഷ്യൻവൽക്കരിക്കപ്പെട്ട ഫിജി ഹിന്ദിയും വ്യാപകമായി പഠിപ്പിക്കപ്പെടുന്നു.
പത്തൊൻപതാം നൂറ്റാണ്ടിന്റെ തുടക്കത്തിൽ, ദക്ഷിണേഷ്യയിൽ നിന്നാണ്  മുസ്ലീങ്ങൾ ഫിജിയിലേക്ക് കുടിയേറിയത്.
1926-ൽ ഫിജി മുസ്ലീം ലീഗ് (FML) രൂപീകൃതമായി.
ഫിജിയിലെ സ്കൂൾ വിദ്യാഭ്യാസ സമ്പ്രദായത്തിന് സംഭാവന നൽകിയ സംഘടനയാണ് എഫ്എംഎൽ.
രാജ്യത്തെ ഇസ്ലാമിന്റെ വളർച്ചയിൽ നിർണായക പങ്ക് വഹിച്ച ഈ സംഘടന, രാജ്യത്ത് മുസ്ലീം സ്കൂളുകൾ ആരംഭിക്കാനും മുന്നോട്ട് വന്നു.
രാഷ്ട്രീയത്തിലും തങ്ങളുടേതായ ഇടപെടൽ നടത്തിയതിന്റെ ഭാഗമായി1929-ൽ ഫിജി മുസ്ലീം ലീഗ് ഫിജി ലെജിസ്ലേറ്റീവ് കൗൺസിലിൽ മുസ്ലീങ്ങൾക്ക് പ്രത്യേക പ്രാതിനിധ്യം നേടാൻ ശ്രമിച്ചിരുന്നു.
സുഡാൻ, യെമൻ, ഈജിപ്ത് തുടങ്ങിയ അറബ് രാജ്യങ്ങളിൽ നിന്നുള്ള ചില ആധുനിക മുസ്ലീം കുടിയേറ്റക്കാരും ഫിജിയിൽ സ്ഥിരതാമസമാക്കി.
ഇത് ഒരു ഫിജിയൻ-അറബ് ജനതായി രൂപപ്പെടാൻ കാരണമായി.
ഇസ്ലാമിക ലോകത്തെ മറ്റ് രാജ്യങ്ങളിൽ നിന്നുള്ള മറ്റ് കുടിയേറ്റക്കാരും ഇതിൽ ഉൾപ്പെടുന്നു.
ഫിജിയൻ സർക്കാർ മൗലിദ് പോലുള്ള ഇസ്ലാമിക പുണ്യദിനങ്ങളും അവധി ദിവസമായി നൽകാറുണ്ട്.
വളരെക്കാലം മുമ്പ്, 1800-കളുടെ തുടക്കത്തിൽ.
, ദക്ഷിണേഷ്യയിൽ നിന്ന് മുസ്ലീം ജനത ഫിജിയിലേക്ക് കുടിയേറി.
വർഷങ്ങളോളം അവർ തങ്ങളുടെ കുടുംബങ്ങളിൽ തങ്ങളുടെ മതമായ ഇസ്ലാം നിലനിർത്തി.
1879-ൽ ഫിജിയിലേക്ക് തൊഴിലാളികളെ കൊണ്ടുവന്ന ആദ്യ കപ്പലിൽ വ്യത്യസ്ത സ്ഥലങ്ങളിൽ നിന്നുള്ള ആളുകളുണ്ടായിരുന്നു, അവരിൽ 22%.
പേരും മുസ്ലീങ്ങളായിരുന്നു.
1879-നും 1916-നും ഇടയിൽ, 60,000-ത്തിലധികം തൊഴിലാളികൾ കൃഷിയിടങ്ങളിലും മറ്റ് ജോലികളിലും നിർബന്ധിത ജോലികൾ ചെയ്യാൻ ഫിജിയിലേക്ക് വന്നു..
ഈ തൊഴിലാളികളിൽ ചിലർ മുസ്ലീങ്ങളായിരുന്നു, എന്നാൽ ഇവരോട് വളരോ മോശമായ രീതിയിലായിരുന്നു ഉടമകളുടെ പെരുമാറ്റം.
ഇതിൽ അസ്വസ്ഥരായ അവർ, 1907-ൽ, ലബാസ എന്ന സ്ഥലത്തെ ഒരു കൂട്ടം മുസ്ലീം തൊഴിലാളികൾ ജോലി നിർത്തി പ്രതിഷേധിച്ചു.
ഈ തൊഴിലാളികളിൽ പലരും പഷ്തൂൺ, പഞ്ചാബ് എന്നീ പ്രദേശങ്ങളിൽ നിന്നുള്ളവരായിരുന്നു.
മുസ്ലീങ്ങൾ വെവ്വേറെ താമസിച്ചിരുന്നെങ്കിലും, തദ്ദേശീയ ഫിജിയൻ ജനതയുമായും ഇന്ത്യൻ ഹിന്ദു ജനതയുമായും അവർ നന്നായി ഇടപഴകി.
1884 മുതൽ, തൊഴിലാളികൾ അവരുടെ അഞ്ച് വർഷത്തെ കാലാവധി പൂർത്തിയാക്കിയതോടെ, ഫിജിയിലെ പല പ്രദേശങ്ങളിലും മുസ്ലീം സമൂഹങ്ങൾ രൂപപ്പെടാൻ തുടങ്ങി.
സ്വതന്ത്ര കുടിയേറ്റക്കാരനായ മുല്ല മിർസ ഖാന്റെ വരവ് ഫിജിയിലെ ഇസ്ലാമിന് ഒരു ഉത്തേജനമായി മാറി, കാരണം അദ്ദേഹം മുസ്ലീങ്ങളുടെ വിദ്യാഭ്യാസപരവും മതപരവുമായ ആവശ്യങ്ങൾക്ക് വളരെയധികം സംഭാവന നൽകി.
1900-ൽ നൗസോറിയിലും നവുവയിലും പള്ളികൾ നിർമ്മിക്കപ്പെട്ടു, 1902-ൽ ലബാസയിൽ മറ്റൊരു പള്ളി നിർമ്മിക്കപ്പെട്ടു പിന്നീട് ഫിജിയിൽ നിരവധി പള്ളികൾ നിർമ്മിക്കാൻ തുടങ്ങുകയും ഇസ്ലാം മതം കൂടുതൽ പ്രചരിക്കുകയും ചെയ്തു.1909-ൽ, തങ്ങളുടെ കുട്ടികൾക്ക് പേർഷ്യൻ ലിപിയിൽ ഉറുദു പഠിപ്പിക്കണമെന്ന് ആവശ്യപ്പെട്ട് മുസ്ലീങ്ങൾ വിദ്യാഭ്യാസ കമ്മീഷനിൽ അപേക്ഷ സമർപ്പിച്ചു.
1915-ൽ, ഒരു ഇസ്ലാമിക സംഘടനയായ അൻജുമാൻ ഹിദായത്ത് ഉൽ-ഇസ്ലാം ഫിജിയൻ സർക്കാരിനോട് മുസ്ലീം വിവാഹങ്ങൾ ഒരു ഖാസി മുഖേന നടത്തണമെന്ന് ആവശ്യപ്പെട്ട് ഒരു നിവേദനം നൽകുകയും സുവ പ്രദേശത്തേക്ക് ഒരു സെക്രട്ടറിയെ നിയമിക്കാൻ ശുപാർശ ചെയ്യുകയും ചെയ്തു.
ഫിജി മുസ്ലീം ലീഗിന്റെ സ്ഥാപനം
ഫിജിയിലെ മുസ്ലീങ്ങൾ കരാറിൽ ഏർപ്പെട്ടതിനുശേഷം, 1926 ഒക്ടോബർ 31 ന് തൂറാക്കിലെ ജാമിയ മസ്ജിദിൽ ഫിജി മുസ്ലീം ലീഗ് രൂപീകരിച്ചു ഫിജിയിലെ വിദ്യാഭ്യാസത്തിന് ഫിജി മുസ്ലീം ലീഗ് സംഭാവന നൽകിയിട്ടുണ്ട്.
അവരുടെ ആദ്യത്തെ സ്കൂളായ സുവ മുസ്ലീം പ്രൈമറി സ്കൂൾ 1926 ൽ സ്ഥാപിതമായി.
ഇന്ന്, ഫിജി മുസ്ലീം ലീഗിന് 17 പ്രൈമറി സ്കൂളുകളും 5 സെക്കൻഡറി സ്കൂളുകളും ഉണ്ട്, കൂടാതെ ഇസ്ലാമിക് ഇൻസ്റ്റിറ്റ്യൂട്ട് ഓഫ് ദി സൗത്ത് പസഫിക് എന്നറിയപ്പെടുന്ന ഒരു ഉന്നത വിദ്യാഭ്യാസ സ്ഥാപനവും ഉണ്ട്.
ഫിജി മുസ്ലീം ലീഗ് മുസ്ലീങ്ങളെ മാത്രമല്ല, എല്ലാ വംശീയ, മത വിഭാഗങ്ങളിലെയും വിദ്യാർത്ഥികളെയും സ്റ്റാഫ് അംഗങ്ങളെയും ഇത്തരം സ്ഥാപനങ്ങളിൽ പ്രവേശിപ്പിക്കുന്നുണ്ട്.
ഫിജി മുസ്ലീം ലീഗ് അതിന്റെ വിദ്യാഭ്യാസ ട്രസ്റ്റിൽ നിന്നും ഇസ്ലാമിക് ഡെവലപ്‌മെന്റ് ബാങ്കിൽ നിന്നുമുള്ള വായ്പകൾ വഴി ദരിദ്രരായ മുസ്ലീങ്ങൾക്ക് ഉന്നത വിദ്യാഭ്യാസത്തിനും സഹായം നൽകി വരുന്നു.
തൃതീയ പഠനത്തിനുള്ള രണ്ട് ഐഡിബി വായ്പക്ക് പുറമെ വിവരസാങ്കേതികവിദ്യയ്ക്ക് പ്രാദേശികമായി അവാർഡും നൽകിവരുന്നു.
മുസ്ലീം വനിതാ ഡോക്ടർമാരെ പരിശീലിപ്പിക്കുന്നതിനായും ഫണ്ട് നീക്കിവെച്ചിട്ടുണ്ട്.
ഇപ്രകാരം പഠനം നടത്തിയ ചിലർ ഫിജിയിൽ തന്നെ ജോലി ചെയ്യുന്നു.
വിദ്യാഭ്യാസത്തിന് പുറമെ മുസ്ലീം സമൂഹത്തിന്റെ വിശാലമായ സാമൂഹിക ആവശ്യങ്ങൾ നിറവേറ്റുന്നതിനും തുടക്കം മുതൽ തന്നെ ഫിജി മുസ്ലീം ലീഗ്  പരിശ്രമിച്ചിട്ടുണ്ട്..
ദേശീയ, പ്രാദേശിക തലങ്ങളിൽ സാമൂഹിക ക്ഷേമത്തിൽ സംഘടന സജീവമായി ഇടപെടുന്നു.
പ്രകൃതിദുരന്തങ്ങളോ പ്രതിസന്ധി ഘട്ടങ്ങളോ ഉണ്ടാകുമ്പോൾ, ഫിജി മുസ്ലീം ലീഗ് തടസ്സങ്ങൾ ബാധിച്ച മുസ്ലീങ്ങൾക്കും അമുസ്ലിംകൾക്കും നേരിട്ട് സഹായം നൽകുന്നു.
ജീവകാരുണ്യ പ്രവർത്തനങ്ങളിലൂടെ, കുടുംബങ്ങൾക്ക് ഭക്ഷണം, വസ്ത്രം, പാർപ്പിടം എന്നിവ ലഭിക്കുന്നുണ്ടെന്നും കുട്ടികൾക്ക് വിദ്യാഭ്യാസം ലഭ്യമാകുന്നുണ്ടെന്നും ലീഗ് ഉറപ്പാക്കുന്നു.
1929 മുതൽ ഫിജി മുസ്ലീം ലീഗ് നിയമസഭയിലും 1970 മുതൽ പ്രതിനിധിസഭയിലും സെനറ്റിലും മുസ്ലീങ്ങൾക്ക് പ്രത്യേക പ്രാതിനിധ്യം നേടാൻ ശ്രമിച്ചു 1932 നും 1937 നും ഇടയിലുള്ള കാലഘട്ടം ഒഴികെ, ഫിജിയുടെ പാർലമെന്റിൽ മുസ്ലീങ്ങൾക്ക് നല്ല പ്രാതിനിധ്യം ലഭിച്ചിട്ടുണ്ട്.
1937 മുതൽ 1963 വരെ, ആകെയുള്ള അഞ്ച് ഇന്തോ-ഫിജിയൻ പ്രതിനിധികളിൽ കുറഞ്ഞത് ഒരു മുസ്ലീമിനെയെങ്കിലും നിയമനിർമ്മാണ കൗൺസിലിലേക്ക് നാമനിർദ്ദേശം ചെയ്തിരുന്നു.
1966-ലെ ഫിജി തിരഞ്ഞെടുപ്പിനായി, മുസ്ലീം രാഷ്ട്രീയ അവകാശങ്ങൾ മുന്നോട്ട് കൊണ്ടുപോകുന്നതിനായി മുസ്ലീം രാഷ്ട്രീയ മുന്നണി രൂപീകരിച്ചു.
പിന്നീട് അത് പുതുതായി രൂപീകരിച്ച അലയൻസ് പാർട്ടിയിൽ ചേർന്നു.
1944-ൽ ഫിജി മുസ്ലീം സ്പോർട്സ് അസോസിയേഷൻ സിഗറ്റോകയിൽ ആദ്യത്തെ മുസ്ലീം അസോസിയേഷൻ ഫുട്ബോൾ ഇന്റർ-ഡിസ്ട്രിക്റ്റ് ടൂർണമെന്റ് സംഘടിപ്പിച്ചു.
ശേഷം ഇത് ഒരു വാർഷിക പരിപാടിയായി മാറി.
2006 ൽ, പ്രഥമ ഫിജി മുസ്ലീം ഫുട്ബോൾ അസോസിയേഷൻ ഇന്റർനാഷണൽ മുസ്ലീം ക്ലബ് ചാമ്പ്യൻഷിപ്പിൽ വിദേശങ്ങളിൽ നിന്നുള്ള മൂന്ന് ടീമുകൾ പങ്കെടുത്തു.
ഫിജി മുസ്ലീം ഫാങ്ക സ്പോർട്സ് ഫെഡറേഷനുമായി സഹകരിച്ച് ഫിജി മുസ്ലീം സ്പോർട്സ് അസോസിയേഷൻ 2007 ലെ ഈസ്റ്റർ വാരാന്ത്യത്തിൽ ലൗട്ടോകയിൽ അതിന്റെ ഉദ്ഘാടന ക്ലബ് ചാമ്പ്യൻഷിപ്പ് നടത്തുന്നു.
ഓസ്‌ട്രേലിയയിൽ നിന്ന് 4 ടീമുകളും ന്യൂസിലൻഡിൽ നിന്ന് 5 ടീമുകളും യുഎസിൽ നിന്ന് 1 ടീമും ഫിജിയിൽ നിന്ന് ഒരു മുഴുവൻ ജില്ലാ ടീമും പങ്കെടുക്കും.
ഫിജിയിലെ മുസ്ലീം കായിക വിനോദങ്ങളെ ഏറ്റവും മികച്ചവയിൽ ഉൾപ്പെടുത്തുന്നതിനുള്ള ഒരു വാർഷിക പരിപാടിയായിരിക്കും ഇത്.
നിരവധി മുസ്ലീങ്ങൾ ഫിജി ദേശീയ ഫുട്ബോൾ ടീമിലും കളിക്കുന്നുണ്ട്.
മുസ്ലീം യുവാക്കൾ
1960-കളിൽ ഉത്ഭവിച്ച ഒരു സജീവ മുസ്ലിം യുവജന പ്രസ്ഥാനവും നിലവിലുണ്ട്, അവരുടെ എക്സിക്യൂട്ടീവുകൾ പതിവായി യോഗം ചേരുകയും യുവ മുസ്ലീങ്ങൾക്കായി ക്യാമ്പുകളും മറ്റ് ഒത്തുചേരലുകളും സംഘടിപ്പിക്കുകയും ചെയ്യുന്നു.
ഹൈസ്കൂളുകളിൽ നിന്നും ഉന്നത വിദ്യാഭ്യാസ സ്ഥാപനങ്ങളിൽ നിന്നുമുള്ള അംഗങ്ങളും യൂണിവേഴ്സിറ്റി ബിരുദധാരികളും തൊഴിൽ മേഖലയിലെ പ്രൊഫഷണലുകളും ഉൾപ്പെടുന്ന ഒരു ദേശീയ പ്രവർത്തന മേഖലയാണിത്.
മുസ്ലീം യുവതികളുടെ താൽപ്പര്യങ്ങൾ സംരക്ഷിക്കുന്നതിനായി അടുത്തിടെ ഒരു വിഭാഗം കൂടി ഇത് സംഘടിപ്പിച്ചു.
2002-ലെ അമേരിക്കൻ സമോവ നിയന്ത്രണങ്ങൾ
2002-ൽ, അമേരിക്കൻ സമോവയുടെ പുതിയ നയം കാരണം മുസ്ലീങ്ങൾക്ക് ആ പ്രദേശത്തേക്ക് പ്രവേശനം നിയന്ത്രിക്കുന്നതിനാൽ പൗരന്മാർക്ക് അവിടെ പ്രവേശിക്കുന്നതിന് വിലക്ക് ഏർപ്പെടുത്തിയ 25 രാജ്യങ്ങളിൽ ഒന്നായിരുന്നു ഫിജി.
ഫിജിയൻ സർക്കാർ പ്രതിഷേധിച്ചു, 2003-ൽ ഫിജിയെ നിയന്ത്രിത പട്ടികയിൽ നിന്ന് നീക്കം ചെയ്തു.
പ്രശസ്തരായ ഫിജിയൻ മുസ്ലിംകൾ ഗാഫർ അഹമ്മദ്, ഫിജിയൻ രാഷ്ട്രീയക്കാരൻ റോസി അക്ബർ, ഫിജിയൻ രാഷ്ട്രീയക്കാരി, നിലവിലെ വിദ്യാഭ്യാസ മന്ത്രി.
ജോയ് അലി (1978-2015), ഫിജിയൻ ബോക്സർ ജൂനിയർ ഫർസാൻ അലി, ഫിജിയൻ ബോക്സർ, നിലവിലെ WBF ഏഷ്യ പസഫിക് ലൈറ്റ്വെയ്റ്റ് ചാമ്പ്യൻ (അന്തരിച്ച ജോയ് അലിയുടെ സഹോദരൻ) ഷമീമ അലി, ഫിജിയൻ രാഷ്ട്രീയ പ്രവർത്തക, അഹമ്മദ് ഭാംജി, ഫിജിയിലെ രാഷ്ട്രീയക്കാരനും ബിസിനസുകാരനും, മുൻ കമ്മ്യൂണിക്കേഷൻസ്, ഗതാഗതം, പ്രവൃത്തികൾ എന്നിവയുടെ മന്ത്രിയും.
എം എസ് ബുക്ഷ്, ഫിജിയൻ രാഷ്ട്രീയക്കാരൻ, ഔപചാരിക വിദ്യാഭ്യാസം നേടിയ ആദ്യത്തെ ഇന്തോ-ഫിജിയൻ എന്നറിയപ്പെടുന്നു.
മിർസ നംറൂദ് ബുക്ഷ് (1925–2007), ഫിജിയൻ ടിവി, റേഡിയോ വ്യക്തിത്വം, ലേലക്കാരൻ, രാഷ്ട്രീയക്കാരൻ ഫാറൂഖ് ജെയിൻമാൻ (1953-2013), ഫിജിയൻ മുൻ ഫുട്ബോൾ കളിക്കാരനും പരിശീലകനും അയാസ് സയ്യിദ്-ഖൈയും, ഫിജിയൻ രാഷ്ട്രീയക്കാരൻ അയ്യൂബ് അലി ഹുസൈൻ, ലൗട്ടോക്കയിൽ നിന്നുള്ള എം.പി അമൻ സമുത്, ബിസിനസുകാരനും ലൗട്ടോക്കയുടെ മേയറുമാണ് ഇതും കാണുക ഫിജി മുസ്ലീം ലീഗ് ഓഷ്യാനിയയിലെ ഇസ്ലാം അവലംബം A. Ali, Girmit: Indian Indentured Experience in Fiji, Fiji Museum, Suva, 2004 A. Ali, Plantation to Politics: Studies on Fiji Indians, University of South Pacific, 1980 C.F. Andrews W.W. Pearson, Indian Indentured Labour in Fiji, Perth, 1918 K.L. Gillion, Fiji's Indian Migrants: A History to the end of Indenture in 1920, Oxford University Press, Melbourne, 1973 K.L. Gillion, The Fiji Indians: Challenge to European Dominance 1920–1946, Australian National University Press, Canberra, 1977 R. Norton, Race and Politics in Fiji, University of Queensland Press, Australia, 1990 കൂടുതൽ വായനയ്ക്ക്
റാഫി മെക്കാർട്ടിൻ ഇംഗ്ലീഷ് വിലാസം https://ml.wikipedia.org/wiki/Rafi_Mecartin
മലയാളചലച്ചിത്രരംഗത്തെ സംവിധായക ജോഡികളാണ് റാഫി മെക്കാർട്ടിൻ .
സിദ്ദിഖ് - ലാൽ മാരുടെ സഹസംവിധായകരായാണ് അവർ ചലച്ചിത്രരംഗത്തേക്ക് പ്രവേശിക്കുന്നത്.
പിന്നീട് രാജസേനൻ സംവിധാനം ചെയ്ത അനിയൻ ബാവ ചേട്ടൻ ബാവ , ആദ്യത്തെ കണ്മണി എന്നീ ചിത്രങ്ങൾക്ക് തിരക്കഥ രചിച്ച ഇവർ, പുതുക്കോട്ടയിലെ പുതുമണവാളൻ എന്ന ചിത്രത്തിലൂടെയാണ് സ്വതന്ത്ര സംവിധായകരാകുന്നത്.
ഹാസ്യം പ്രമേയമായ ഇവരുടെ ചിത്രങ്ങളിൽ ഭൂരിഭാഗവും വൻ വിജയം നേടി.
റാഫിയുടെ അനുജനായ ഷാഫിയും മലയാളത്തിലെ ഒരു സംവിധായകനാണ്.
സംവിധാനം ചെയ്ത ചിത്രങ്ങൾ പുതുക്കോട്ടയിലെ പുതുമണവാളൻ (1995) സൂപ്പർമാൻ (1997) പഞ്ചാബി ഹൗസ് (1998) സത്യം ശിവം സുന്ദരം (2000) തെങ്കാശിപ്പട്ടണം (2000) ചതിക്കാത്ത ചന്തു (2004) പാണ്ടിപ്പട (2005) ഹലോ (2007) ലൗ ഇൻ സിംഗപ്പൂർ (2009) ചൈനാടൗൺ (2011) വൺമാൻഷോ (2001) ടു കോൺട്രീസ് (2015) പുറമെ നിന്നുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് റാഫി ഇന്റർനെറ്റ് മൂവി ഡാറ്റാബേസിൽ നിന്ന് മെക്കാർട്ടിൻ
തിരുവനന്തപുരം ഡെവലപ്‌മെന്റ് അതോറിറ്റി (ട്രിഡ)
തിരുവനന്തപുരം നഗര പ്രദേശ വികസന സമിതി അഥവാ ട്രിഡ , തിരുവനന്തപുരം മെട്രോപൊളിറ്റൻ പ്രദേശത്ത് അടിസ്ഥാനകാര്യ വികസനത്തിന് ഉത്തരവാദിത്തപ്പെട്ട കേരള സർക്കാരിന്റെ കീഴിലുള്ള സ്ഥാപനമാണ്.
തിരുവനന്തപുരം നഗരത്തിലും സമീപ പ്രദേശങ്ങൾക്കും ആസൂത്രിതവും ശാസ്ത്രീയവുമായ വികസനം നടപ്പിലാക്കുക എന്നതാണ് ട്രിഡയുടെ പ്രാഥമികമായ ലക്ഷ്യം.
അതോറിറ്റിയുടെ അധികാരപരിധി തിരുവനന്തപുരം കോർപ്പറേഷനിലേക്കും ചുറ്റുമുള്ള 5 പഞ്ചായത്തുകളിലേക്കും വ്യാപിക്കുന്നു.
തിരുവിതാംകൂർ ടൗൺ പ്ലാനിംഗ് ആക്ട് പ്രകാരം 1980 ലാണ് ട്രിഡ രൂപീകരിച്ചത്.
അതോറിറ്റിക്ക് 30 ജനറൽ കൗൺസിൽ അംഗങ്ങളും 11 എക്സിക്യൂട്ടീവ് കമ്മിറ്റി അംഗങ്ങളുമുണ്ട്.
തിരുവനന്തപുരം കോർപ്പറേഷൻ, വിളപ്പിൽ ഗ്രാമപഞ്ചായത്ത് , വിളവൂർക്കൽ ഗ്രാമപഞ്ചായത്ത് , പള്ളിച്ചൽ ഗ്രാമപഞ്ചായത്ത് , കല്ലിയൂർ ഗ്രാമപഞ്ചായത്ത് , വെങ്ങാനൂർ ഗ്രാമപഞ്ചായത്ത് എന്നീ പ്രദേശങ്ങളാണ് ട്രിഡയുടെ അധികാര പരിധിയിലുള്ളത്‌.
പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് അവലംബം
ദേശീയ മനുഷ്യാവകാശ കമ്മീഷൻ (ഇന്ത്യ) ഇംഗ്ലീഷ് വിലാസം https://ml.wikipedia.org/wiki/National_Human_Rights_Commission_of_India
ഭരണഘടനയിലോ അന്താരാഷ്ട്ര പ്രഖ്യാപനങ്ങളിലോ ഉറപ്പുനൽകുന്നതും വ്യക്തിയുടെ ജീവനും സ്വാതന്ത്ര്യത്തിനും, സമത്വത്തിനും, അന്തസ്സിനുമായുള്ളതും മാനുഷികമായ ഏതൊരവകാശത്തെയും മനുഷ്യാവകാശം എന്നു വിളിക്കാം.
1993 ഒക്ടോബർ 12 ൽ ഓർഡിനൻസിലൂടെ നിലവിൽ വന്ന മനുഷ്യാവകാശ സംരക്ഷണ നിയമം അനുശാസിക്കുന്ന അധികാരങ്ങളും ഉത്തരവാദിത്തങ്ങളും നിർവഹിക്കുകയാണ് ദേശീയ മനുഷ്യാവകാശ കമ്മീഷന്റെ ചുമതല.
മനുഷ്യാവകാശ സംരക്ഷണ നിയമം - 1993 ന്റെ 3 -ആം വകുപ്പു പ്രകാരം കേന്ദ്ര ഗവൺമെന്റാണ് ദേശീയ മനുഷ്യാവകാശ കമ്മീഷന് രൂപം കൊടുക്കുന്നത്.
ഓരോ സംസ്ഥാനത്തും സംസ്ഥാന മനുഷ്യാവകാശ കമ്മീഷനുകളും പ്രവർത്തിക്കുന്നു.
ദേശീയ കമ്മീഷന്റെ അധ്യക്ഷൻ ഇന്ത്യൻ ചീഫ് ജസ്റ്റിസ് പദവി വഹിച്ചിരുന്നയാൾ ആയിരിക്കണം.
അധ്യക്ഷന് പുറമേ അഞ്ച് അംഗങ്ങൾ കൂടി കമ്മീഷനിലുണ്ടാവണെന്ന് നിയമം അനുശാസിക്കുന്നു.
നിലവിലെ കേന്ദ്ര മനുഷ്യാവകാശ കമ്മീഷന്റെ ഘടന
ദേശീയ മനുഷ്യാവകാശ കമ്മീഷനിലെ അംഗങ്ങ ളുടെ എണ്ണം
- ഒരു ചെയർപേഴ്‌സണും 5 സ്ഥിരാംഗങ്ങളും (അതായത് ചെയർപേഴ്‌സൺ ഉൾപ്പെടെ 6 പേർ)
സുപ്രീം കോടതി ചീഫ് ജസ്റ്റിസ്/ജഡ്‌ജി പദവി വഹിച്ച ഒരാളായിരിക്കണം കമ്മീഷന്റെ ചെയർപേഴ്സൺ.
* മറ്റംഗങ്ങൾ
► സുപ്രീം കോടതിയിലെ ജഡ്‌ജി/ മുൻ സുപ്രീം കോടതി ജഡ്‌ജി ആയ ഒരു അംഗം.
►ഹൈക്കോടതിയുടെ ചീഫ് ജഡ്‌ജി/മുൻ ഹൈ ക്കോടതി ചീഫ് ജഡ്‌ജി ആയ ഒരു അംഗം.
മനുഷ്യാവകാശങ്ങളുമായി ബന്ധപ്പെട്ട കാര്യങ്ങ ളിൽ അറിവോ പ്രായോഗിക പരിചയമോ ഉള്ള വ്യക്തികളിൽ നിന്ന് 3 അംഗങ്ങൾ (ഇതിൽ ഒരാൾ വനിതയായിരിക്കണം) ഇതിന് പുറമേ 7നാഷണൽ കമ്മീഷന്റെ ചേർമാൻ മാരും ഔപചാരിക അംഗങ്ങളാണ്.
(കേന്ദ്ര ന്യൂന പക്ഷ കമ്മീഷൻ, SC കമ്മീഷൻ ST കമ്മീഷൻ, വനിത കമ്മീഷൻ പിന്നോക്ക വിഭാഗം, ബാലവകാശ കമ്മിഷൻ, ഭിന്നശേഷി വകുപ്പ് ചീഫ് കമ്മീഷൻ ) അധ്യക്ഷനും അംഗങ്ങളും കമ്മീഷന്റെ അധ്യക്ഷൻ ജസ്റ്റീസ്.
V. രാമ സുബ്രമണ്യൻ (2025) അംഗങ്ങൾ ജസ്റ്റീസ്.
സിറിയക് ജോസഫ് ജസ്റ്റീസ്.
ഡി. മുരുഗേഷൻ ശ്രീ. ഗുരു ശ്രീമതി. ജോതിക കലറ എക്സ്-ഒഫിഷ്യോ അംഗങ്ങൾ ശ്രീ. നസീം അഹമ്മദ് (കേന്ദ്ര ന്യൂനപക്ഷ കമ്മീഷൻ അധ്യക്ഷൻ) ശ്രീ. പന ലാൽ പുണ്യ (കേന്ദ്ര SC കമ്മീഷൻ അധ്യക്ഷൻ) ശ്രീ. നന്ദ കുമാർ സായ് (കേന്ദ്ര ST കമ്മീഷൻ അധ്യക്ഷൻ) ശ്രീമതി. ലളിത കുമാരമംഗലം കമ്മീഷന്റെ അധികാരങ്ങളും ഉത്തരവാദിത്തങ്ങളും
മനുഷ്യാവകാശ ലംഘനം സംബന്ധിച്ചോ, അത്തരം സംഭവം ഒഴിവാക്കുന്നതിലെ ഉപേക്ഷ സംബന്ധിച്ചോ പ്രസ്തുത കൃത്യത്തിന് വിധേയനാകുന്ന വ്യക്തിയോ, വിഭാഗമോ നൽകുന്ന പരാതിയിന്മേൽ അന്വേഷണം നടത്തുക എന്നതാണ് കമ്മീഷന്റെ പ്രധാന ഉത്തരവാദിത്തം.
ഇത്തരം വിഷയങ്ങളിൽ ലഭിക്കുന്ന വിവരങ്ങളുടെ അടിസ്ഥാനത്തിൽ, പരാതിയൊന്നും കൂടാതെ തന്നെ - നേരിട്ട് - അന്വേഷണം നടത്തുവാനും കമ്മീഷന് അധികാരമുണ്ട്.
കൂടാതെ : മനുഷ്യാവകാശ ലംഘനം സംബന്ധിച്ച കോടതി നടപടികളിൽ കക്ഷിചേരുക.
ജയിലുകൾ, സംരക്ഷണാലയങ്ങൾ, പുനരധിവാസ കേന്ദ്രങ്ങൾ, ചികിത്സാലയങ്ങൾ മുതലായവ സന്ദർശിക്കുകയും പരിഷ്കരണ നിർദ്ദേശങ്ങൾ സമർപ്പിക്കുകയും അവിടങ്ങളിലെ അന്തേവാസികളുടെ ക്ഷേമം ഉറപ്പാക്കുകയും ചെയ്യുക.
ഭരണഘടനാപരവും നിയമപരവുമായ നിലവിലുള്ള മനുഷ്യാവകാശ പരിരക്ഷാസംവിധാനങ്ങളുടെ നിർവ്വഹണവും ഫലപ്രാപ്തിയും വിലയിരുത്തി യുക്തമായ നിർദ്ദേശങ്ങൾ ലഭ്യമാക്കുക.
മനുഷ്യാവകാശ ധ്വംസനങ്ങൾ, അതിക്രമങ്ങൾ, ഭീകര പ്രവർത്തനങ്ങൾ മുതലായവ സംബന്ധിച്ച് നിരീക്ഷണങ്ങൾ നടത്തി പരിഹാരങ്ങൾ നിർദ്ദേശിക്കുക.
മനുഷ്യാവകാശത്തെ സംബന്ധിച്ച അന്തർദ്ദേശീയ കരാറുകൾ, പ്രഖ്യാപനങ്ങൾ മുതലായവ വിശകലനം ചെയ്ത് പ്രയോഗിക നടപടികൾ നിർദ്ദേശിക്കുക.
മനുഷ്യാവകാശം സംബന്ധിച്ച ഗവേഷണ പഠനങ്ങൾ പ്രോത്സാഹിപ്പിക്കുകയും ഏറ്റെടുക്കുകയും ചെയ്യുക.
മുതലായ അധികാരങ്ങളും ഉത്തരാവാദിത്വങ്ങളും മനുഷ്യാവകാശ കമ്മീഷനിൽ നിക്ഷിപ്തമായിരിക്കുന്നു.
മനുഷ്യാവകാശ കമ്മീഷന് സിവിൽ കോടതിയുടേതായ എല്ലാ അധികാരങ്ങളും ഉണ്ട്.
1908 ലെ സിവിൽ നടപടി നിയമത്തിലെ വ്യവസ്ഥകൾ പ്രകാരമുള്ള നടപടിക്രമങ്ങൾ കമ്മീഷന് പാലിക്കാം.
കക്ഷികളെയും സാക്ഷികളെയും നോട്ടീസയച്ച് വിളിച്ചുവരുത്തുക, സത്യം ചെയ്യിച്ച്, മൊഴിയെടുക്കുക, രേഖകൾ ആവശ്യപ്പെടുകയും പരിശോധിക്കുകയും ചെയ്യുക, നേരിട്ടോ പ്രതിനിധികൾ മുഖാന്തരമോ തെളിവെടുക്കുക, ഇതര കോടതികളിൽ നിന്നോ, ഒഫീസുകളിൽ നിന്നോ പൊതു രേഖകൾ ആവശ്യപ്പെടുക എന്നിവ കമ്മീഷന്റെ അധികാരത്തിൽ ഉൾപ്പെടുന്നവയാണ്.
സംസ്ഥാന കമ്മീഷൻ
ദേശീയ മനുഷ്യാവകാശ കമ്മീഷന് സമാനമായ അധികാരങ്ങളോട് കൂടി സംസ്ഥാനങ്ങളിലും മനുഷ്യാവകാശ കമ്മീഷനുകൾ രൂപീകരിക്കുവാൻ നിയമം വ്യവസ്ഥ ചെയ്യുന്നു.
ഹൈക്കോടതിയിലെ മുഖ്യ ന്യായാധിപന്റെ പദവിയിലിരുന്നയാളായിരിക്കണം സംസ്ഥാന മനൂഷ്യാവകാശ കമ്മീഷന്റെ അദ്ധ്യക്ഷനാവേണ്ടത്.
കേരളത്തിലെ കമ്മീഷന് അദ്ധ്യക്ഷനെക്കൂടാതെ നിലവിൽ രണ്ട് അംഗങ്ങൾ ഉണ്ട്.
അത് നാലുവരെ ആകാം.
ജസ്റ്റിസ് (റിട്ടയേഡ്) ജെ.ബി കോശി ആണ് കേരള സംസ്ഥാന മനുഷ്യാവകാശ കമ്മീഷന്റെ ഇപ്പോഴത്തെ ചെയർമാൻ.
സംസ്ഥാന കമ്മീഷൻ ആസ്ഥാന നഗരം നിലവിൽ വന്ന തീയതി ആസാം മനുഷ്യാവകാഷ കമ്മീഷൻ ഗുവഹത്തി 19 ജനുവരി 1996 ആന്ധ്ര പ്രദേശ് മനുഷ്യാവകാഷ കമ്മീഷൻ ഹൈദ്രബാദ് 02 ഓഗസ്റ്റ് 2006 ബീഹാർ മനുഷ്യാവകാഷ കമ്മീഷൻ പാട്ന 03 ജനുവരി 2000 ചത്തീസ്ഘട്ട് മനുഷ്യാവകാഷ കമ്മീഷൻ റായ്പ്പൂർ 16 ഏപ്രിൽ 2001 ഗോവ മനുഷ്യാവകാഷ കമ്മീഷൻ പനാജി -- ഹിമാചൽ പ്രദേശ് മനുഷ്യാവകാഷ കമ്മീഷൻ ഷിംല -- ജമു കാഷ്മീർ മനുഷ്യാവകാഷ കമ്മീഷൻ ശ്രീനഗർ ജനുവരി 1997 കേരള മനുഷ്യാവകാഷ കമ്മീഷൻ തിരുവനന്തപുരം 11 ഡിസംബർ 1998 കർണാടക മനുഷ്യാവകാഷ കമ്മീഷൻ ബെങ്കലൂരു 28 ജൂൺ 2005 മധ്യ പ്രദേശ് മനുഷ്യാവകാഷ കമ്മീഷൻ ഭോപ്പാൽ 01 സെപ്റ്റംബർ 1995 മഹാരാഷ്ട്ര മനുഷ്യാവകാഷ കമ്മീഷൻ മുംബൈ 06 മാർച്ച് 2001 മണിപ്പൂർ മനുഷ്യാവകാഷ കമ്മീഷൻ ഇംപാൽ -- ഒഡീഷ മനുഷ്യാവകാഷ കമ്മീഷൻ ഭുവനേശ്വർ 27 ജനുവരി 2000 പഞ്ചാബ് മനുഷ്യാവകാഷ കമ്മീഷൻ ചണ്ഡിഗഡ് -- രാജസ്ഥാൻ മനുഷ്യാവകാഷ കമ്മീഷൻ ജയ്പ്പൂർ 18 ജനുവരി 1999 തമിഴ്നാട് മനുഷ്യാവകാഷ കമ്മീഷൻ ചെന്നൈ 17 ഏപ്രിൽ 1997 ഉത്തർ പ്രദേശ് മനുഷ്യാവകാഷ കമ്മീഷൻ ലക്നൌ 07 ഒക്ടോബർ 2002 പശ്ചിമ ബംഗാൾ മനുഷ്യാവകാഷ കമ്മീഷൻ കൊൽക്കത്ത 08 ജനുവരി 1994 ജാർഖണ്ഡ് മനുഷ്യാവകാഷ കമ്മീഷൻ റാഞ്ചി -- സിക്കീം മനുഷ്യാവകാഷ കമ്മീഷൻ ഗൻഗോട്ടക്ക് 18 ഒക്ടോബർ 2008 ഉത്തരാഖണ്ഡ് മനുഷ്യാവകാഷ കമ്മീഷൻ ഡറാഡൂൺ 13 മെയ് 2013 ഹരിയാന മനുഷ്യാവകാഷ കമ്മീഷൻ ചണ്ഡീഘട്ട് -- ത്രീപുര അകർത്തല -- നിയമനം
TPHRA നിയമത്തിലെ സെക്ഷൻ 3,4 പ്രകാരം ദേശീയ മനുഷ്യാവകാശ കമ്മീഷൻ അംഗങ്ങളെ നിയമിക്കുന്നത് ഇന്ത്യൻ പ്രസിഡണ്ട് ആണ്.
എന്നാൽ അംഗങ്ങളെ നിയമിക്കാൻ പ്രസിഡണ്ടിനെ സഹായിക്കുന്നത് പ്രധാന മന്ത്രിയുടെ നേതൃത്തത്തിലുള്ള ഒരു സമിതിയാണ്.
സമിതി ആംഗങ്ങൾ: പ്രധാന മന്ത്രി (ചേർമാൻ) ആഭ്യന്തര മന്ത്രി ലോകസഭ പ്രതിപക്ഷ നേതാവ് രാജ്യസഭ പ്രതിപക്ഷ നേതാവ് ലോകസഭ സ്പീക്കർ രാജ്യസഭ ഉപധ്യക്ഷൻ അധ്യക്ഷൻമാർ ക്രമ നമ്പർ പേര് കലാവധി 1.
ജസ്റ്റീസ്.
രങ്കനാഥ് മിശ്ര 12 ഒക്ടോബർ 1993 - 24 നവംബർ 1996 2.
എം.എൻ വെങ്കിട്ടചെല്ലം 26 നവംബർ 1996 - 24 ഒക്ടോബർ 1999 3.
ജസ്റ്റീസ് ജെ.എസ് വർമ്മ 4 നവംബർ 1999 - 17 ജനുവരി 2003 4.